**department of health services state of Wisconsin**

Division of Medicaid Services DHS 107.31(2)(b), Wis. Admin. Code

F-01009AH (12/2010)

**wisconsin medicaid**

**XAIV QHOV KEV PAB LUB SIJ HAWM NYOB TOS TXOJ SIA TU RAU COV TSWV CUAB**

**HNUB NYOOG 20 XYOO ROV HAUV**

**election of hospice benefit for members 20 and Under**

ForwardHealth yuav tsum tau yam puav ntaub ntawv qhia txog cov tswv cuab kom thiaj paub tso cai them cov nuj nqis kho mob uas lawv tau txais.

Cov tswv cuab ntawm ForwardHealth yuav tsum muab txhua yam muaj tseeb hais txog lawv tus kheej rau tus kws kho mob tso rau hauv daim ntawv uas muab xa mus rau ForwardHealth kom them lawv cov nqi kho mob. Tej yam uas yuav tsum muab kom yog thiab muaj tseeb no muaj xws li lub npe, chaw nyob, thiab tswv cuab tus identification number, Wis. Admin. Code § DHS 104.02(4).

Raws li nqe lus Wis. Stat. § 49.45(4), tej ntaub ntawv qhia txog tus kheej ntawm cov neeg ua ntawv thov kev pab thiab cov tswv cuab uas twb muaj npe tau txais kev pab lawm yuav tsum muab ceev tsis pub lwm tus paub thiab tsuas muab siv rau txoj kev tswj hwm ntawm ForwardHealth nkaus xwb, xws li siv rau kev txiav txim xyuas seb tus neeg ua ntawv thov kev pab ntawd puas tsim nyog muaj feem tau txais kev pab los yog them nws tej nuj nqis kho mob uas tus kws kho mob ua ntawv tuaj kom them. Yog tsis kam muab tej ntaub ntawv hais txog tus kheej uas luag kom muab no kuj yuav ua rau nws tsis tau txais kev pab them tej nuj nqi kho mob.

Qhov kom muab tej ntaub ntawv raws li teev tseg nyob hauv daim foos no yog ib qho yuav tsum tau ua; tab sis, qhov siv daim foos no yog nyob ntawm siab yeem. Cov chaw khiav hauj lwm muab kev kho mob lawv yuav ua lawv ib daim foos los tau tsuav nws muaj txhua yam nyob rau hauv ib yam li daim no.

Cov kev pab lub sij hawm nyob tos txoj sia tu (hospice benefits) yog cov kev pab uas kam them rau cov tswv cuab muaj npe nyob hauv Wisconsin Medicaid los yog BadgerCare Plus.

**Lus Qhia:** Muab cov lus teb ntaus los yog sau kom pom tseeb. Muab tej lus teb no khaws cia rau hauv tus neeg tau txais kev pab cov ntaub ntawv; *tsis txhob* muab xa mus rau ForwardHealth.

|  |  |  |  |  |  |
| --- | --- | --- | --- | --- | --- |
| Name — Member | Name — Hospice | | Hospice’s National Provider Identifier | | |
| Name — Attending Physician | | | Start Date for Hospice Services | | |
| Kuv, tus tswv cuab uas muaj npe saum no, tau xaiv los mus txais qhov kev pab cuam lub sij hawm nyob tos txoj sia tu (hospice care) uas muaj npe nyob saum no. Kuv lees paub thiab to taub cov nqe lus hauv qab no:   * Qhov kev pab cuam lub sij hawm nyob tos txoj sia tu muaj lub hom phiaj pab kom nyob taus xwb. Qhov no txhais tau tias qhov kev pab cuam no tsis yog pab kho tau tus mob, tab sis pab kom tsis txhob mob heev dhau, pab lub cev kom nyob taus, thiab pab daws kev nyuaj siab ntxhov plawv thaum lub sij hawm muaj ib tus mob hnyav uas yuav txo tau txoj sia. * Qhov xaiv los txais Medicaid cov kev pab lub sij hawm nyob tos txoj sia tu, kuv pom zoo txais tas nrho los ntawm qhov kev pab rau lub sij hawm nyob tos txoj sia tu thiab ntawm tus kws kho mob uas kuv tau xaiv muaj npe nyob saum toj no. * Raws li txoj cai Affordable Health Care Act, cov tswv cuab hnub nyoog 20 xyoo rov hauv kuj yuav tau txais cov kev pab kho tus mob thooj txhij ua ke nrog cov kev pab nyob tos txoj sia tu. Kuv to taub tias thaum kuv lub hnub nyoog nto kiag 21xyoos lawm, kuv yuav tsis tau txais cov kev pab lub sij hawm nyob tos txoj sia tu thiab cov kev pab kho tus mob thooj txhij ua ke lawm. * Kuv muaj cuab kav xaiv tsis nyob ntxiv rau hauv qhov kev pab lub sij hawm nyob tos txoj sia tu no thaum twg los tau. Yog tsis nyob mus ntxiv, kuv yuav tsum tau ua ib daim ntawv nrho kuv tawm. Kuv mus muab tau daim ntawv no ntawm tus neeg saib xyuas cov hauj lwm ntawm qhov kev pab nyob tos txoj sia tu (hospice coordinator). * Yog kuv xaiv tawm ntawm kuv qhov kev pab Medicaid rau lub sij hawm nyob tos txoj sia tu mus, kuv to taub tias kuv yuav rov qab xaiv qhov kev pab no yav tom ntej los tau. * Kuv muaj cuab kav xaiv qhov kev pab rau lub sij hawm nyob tos txoj sia tu no los ntawm lwm qhov chaw tau txhua lub sij hawm. Kev pauv mus rau lwm qhov, kuv yuav tsum paub tseeb ua ntej tias qhov chaw tshiab ntawd yuav txais kuv thiab yuav txais rau hnub twg. Kuv yuav tsum qhia rau kuv qhov chaw tam sim no txog qhov kuv xav pauv mus rau lwm qhov xwv thiaj li npaj tau tej ntaub ntawv xa kuv mus rau qhov chaw tshiab. Kuv yuav tsum sau hnub uas kuv tsis xav tau kev pab mus ntxiv los ntawm kuv qhov chaw tam sim no, lub npe ntawm qhov chaw tshiab uas kuv yuav tau txais kev pab tu kuv, thiab hnub uas qhov kev pab yuav pib.   Lees paub thiab to taub cov nqe lus hais los saum no, kuv tso cai rau qhov chaw pab lub sij hawm nyob tos txoj sia tu uas muaj npe saum toj no los muab cov kev pab uas Medicaid kam them pib txij hnub tau teev rau saud. Kuv tso cai rau tus kws kho mob muaj npe teev saum no ua kuv tus kws kho mob. | | | | | |
| **KOS NPE** — Tus Tswv Cuab los yog Tus Muaj Cai Sawv Cev | | | | Hnub Kos Npe |
| **KOS NPE** — Tus Ua Pov Thawj | | Npe — Tus Ua Pov Thawj | | Hnub Kos Npe |